Uncategorized | dinekehu Uncategorized – dinekehu
February 20, 2020 dinekehu Leave a comment
Ek onderskat dalk, maar ek reken daar is nou meer slote in Garscom gegrawe as loopgrawe in albei wêreldoorloë saam. Die Anglo boereoorlog sin saam is dalk 'n meer akkurate syfer.
Gaan dit einde kry, is eintlik al wat ek wil weet?
Ongeveer hoe groot is die lening wat ek by die bank moet uitneem om nou weer die munisipale gedeelte van die tuin soos iets te laat lyk wat nie deur 'n B52 bomber aangeval is nie?
Miskien is ek net onnosel, maar sou een sloot grawe en al 172 kabel maatskappye se kabels deur dieselfde sloot lê nie dalk minder werk gewees het vir almal nie?
Tussen pyp bars slote en kabel slote voel dit asof 'n ou 'n mid-winter Vrystaat sinkplaat pad ry as jy Spar toe gaan.
Kom daar nog gegrawery? Of is dit nou klaar?
Ag ek kla so baie deesdae. Gedink ek wil eerder net 'n pluimpie gee aan iemand vandag.
So 9 uit 10 kere sit ek in die kar met my 2 pakkies inkopies in Spar se parkeering met 'n bewerige voet op die koppelaar en die rat hefboom in tru posisie en wag vir iemand om so stadig soos' n slak met ambeie agter my kar deur te beweeg voor ek kan uitry terwyl daar 'n tolbossie oor die voetgangerpadjie waai en spinnerakke oor dit groei.
Maar nie gister nie. Gister het iets heeltemal weg van hierdie norm gebeur. Iets onvoorspelbaars. Soveel so dat ek gevoel het dat ek myself dalk in 'n parallel heelal bevind het…
Aan die middeljarige ou wat gister so ewe flink uit die parkeer area agter my kar uitgespring het met 'n 1.5 liter coke (with less sugar) en 'n klein pakkie Selati suiker onder een arm vasgeknyp en selfoon in die ander hand wil ek net baie, baie dankie sê dat ek kon uitbeweeg!
Ek wil ook op my beurt baie jammer sê van my kant af dat jy deur die spinnerakke op die voetgangerpad moes loop en oor die tolbos moes hop. Ek hoop nie jy het 'n "hammy" getrek nie?
Ek kon selfs 30 sekondes vroeër by die huis kom, net om te onthou dat ek vergeet het om hondekos te koop en moes terugdraai Spar toe…
May 2, 2015 dinekehu 1 Comment
March 31, 2015 dinekehu 2 Comments
Ek is nou lekker op vakansie by die see( Groot Brak Rivier) saam met my ouma en dis heerlik!!!!!
Ek gaan nou 10 dae daar kuier en dan gaan ek terug maar dan gaan ek nog n paar dae vakansie he en dan as die skool begin, kry ek my raport 😦 (ek stress n bietjie!!)